19. новембра 1942. године отпочела је велика совјетска офанзива на фронту код Стаљинград у којој је била окружена стаљингрдска групација, а други совјетски удар са Дона изведен је 16. децембра довео је до повлачења немачких трупа са Кавказа. Немачкој Врховној команди Вермахта морало је постати јасно да је изгубљена иницијатива према Црвеној армији. На афричком фронту дошло је до потпуног преокрета јер су у Другој бици код Ел Аламејна 8. октобра 1942. години поражене немачко-италијанске трупе, а 8. новембра америчка 8. армија искрцаал се у Мароку и Алжиру и отпочела офанзиву са запада у сусрет британској 8. армији која је наступала обалом Либије према Тунису док су се немачке трупе ужурбано повлачиле. Немачкој Врховној команди Вермахта постало је јасно да се афрички фронт налази пред расулом и губитком северне Африке.